Številka: 007-555/2019/21

**SLUŽBA VLADE RS ZA ZAKONODAJO**

gp.svz@gov.si

Datum: 21. 11. 2019

Zadeva: Predlog pravilnika o spremembah in dopolnitvi Pravilnika o izvajanju Zakona o davku na dodano vrednost - v pregled SVZ

V pregled in pripombe vam pošiljamo Predlog pravilnika o spremembah in dopolnitvi Pravilnika o izvajanju Zakona o davku na dodano vrednost (EVA: 2019-1611-0105).

Glavne spremembe in dopolnitve, ki jih predlagamo, so povezane z izvajanjem Zakona o spremembah in dopolnitvah Zakona o davku na dodano vrednost – ZDDV-1K (Ur.l. RS, št 59/19 z dne 4. 10. 2019), katerega rešitve bodo uveljavljene s 1. januarjem 2020.

V predlog pravilnika so nadalje vključene nujne dopolnitve določb, ki so potrebne zaradi sprejetja Zakona o spremembi in dopolnitvah Zakona o davku na dodano vrednost (ZDDV-1L), ki je bila sprejet na seji Državnega zbora dne 21. novembra 2019 in bo prav tako uveljavljen s

1. januarjem 2020. Zakon še ni bil objavljen v uradnem listu.

V predlog pravilnika so nazadnje vključene še spremembe določb pravilnika, ki vključujejo sklicevanja na tarifne oznake kombinirane nomenklature in so potrebne zaradi objavljene nomenklature za leto 2020 ter nujni redakcijski popravki pravilnika.

Izjave o skladnosti in korelacijske tabele nismo oblikovali, saj se z določbami veljavnega pravilnika, ki se spreminjajo s predlogom pravilnika, v nacionalni pravni red ne prenaša določb prava EU.

V gradivu so upoštevani sprejemljivi popravki prejete lekture.

Osnutek pravilnika je bil predhodno objavljen na spletnem portalu E-demokracija ter posredovan v medresorsko usklajevanje, razen v zvezi s spremembami pravilnika, ki so predvidene za izvajanje ZDDV-1L, in sicer:

* dodana posebna nižja stopnja 5 %;
* prenos določbe pravilnika, ki opredeljuje knjige, časopise in periodične publikacije, v nov seznam dobav, za katere se uporablja posebna nižja stopnja DDV,
* dodatno polje v Prilogi VIII (obrazec DDV-O) zaradi dodane stopnje 5 %, vključno z novim izgledom obrazca, ki je preglednejši od dosedanjega.

Lep pozdrav,

|  |  |
| --- | --- |
| Pripravila:Breda Šolar Naglič, podsekretarka | Mitja BrezovnikVodja sektorja |

Priloge:

* Predlog pravilnika o spremembah in dopolnitvi Pravilnika o izvajanju Zakona o davku na dodano vrednost
* Priloga VIII: obrazec DDV-O
* Priloga X: obrazec-RP

Poslano:

- odprema po IPP